Diari Oficial de la Generalitat Valenciana


Sumari del DOGV 3386, del 03-12-1998 (1998/10588)

RESOLUCIÓ de 9 de novembre de 1998, del Servei Territorial d'Indústria i Energia d'Alacant, per la qual convoca l'alçament d'actes prèvies a l'ocupació de determinades finques afectades per l'execució del Projecte Xarxa d'Orihuela i Polígons Industrials d'Orihuela i Redován, als termes municipals d'Orihuela i Redován (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3386

Data del DOGV
:   03-12-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/10913


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 9 de novembre de 1998, del Servei Territorial d'Indústria i Energia d'Alacant, per la qual convoca l'alçament d'actes prèvies a l'ocupació de determinades finques afectades per l'execució del Projecte Xarxa d'Orihuela i Polígons Industrials d'Orihuela i Redován, als termes municipals d'Orihuela i Redován (Alacant). [1998/10442]
  
Per Resolució del Servei Territorial d'Indústria i Energia d'Alacant, de data 14 de setembre de 1998, ha sigut aprovat el projecte d'execució i autoritzades les instal·lacions corresponents al Projecte Xarxa d'Orihuela i Polígons Industrials d'Orihuela i Redován, que va pels termes municipals d'Orihuela i Redován, a la província d'Alacant. Declarada la utilitat pública i la urgent ocupació de conformitat amb allò que disposa l'article 10 de la Llei 10/1987, de 15 de juny, de Disposicions Bàsiques per a un Desenrotllament Coordinat d'Actuacions en Matèria de Combustibles Gasosos, és procedent la iniciació del procediment d'expropiació.
  
En virtut d'això, este Servei Territorial, per a complir el que disposa l'article 52 de la Llei d'Expropiació Forçosa, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que establix el dit article, portar a cap l'alçament de les actes prèvies a l'ocupació i, si fóra procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, han d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar dels seus perits i un notari, si ho estimen oportú, amb despeses a càrrec seu.
  
L'alçament tindrà lloc el pròxim dia 15 de desembre de 1998 a l'Ajuntament d'Orihuela, a partir de les 10.00 hores, i a l'Ajuntament de Redován, a partir de les 16.00 hores.
  
Esta convocatòria es comunicarà a cada persona interessada mitjançant l'oportuna cèdula de citació. S'informa que esta publicació es realitza, igualment, als efectes que determina l'article 59.4 de la Llei 20/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts de les finques que es descriuen en l'annex.
  
En l'expedient d'expropiació, Enagas, SA assumirà la condició de beneficiària.